Püüan end  jõudumööda ikka sündmustega kursis hoida. Peamiseid uudiseid saab APEX Live Race Site lehelt ja FBst, kuid mõningaid uudiskilde tilgub mulle ka meilitsi. Täna on siis võistluste teise päeva õhtu ja käimas pikk-pikk trekking, mille jooksul pidid tiimid tõusma ligi 3000 m kõrgusele Schiltornile. Ilm tipus oli vahepeal päris paha ja vahepeal pidid mõned võistkonnad tipus ohutuse mõttes peatuse tegema - Heiti tiim, Team Ulkoilun Maailma/Navigreen OY ilmselt peatuma ei pidanud ja praegu pidavat neil päris hea hoog sees olema  . Öö aga tuleb kindlasti raske, sest halb ilm on nõudnud kõvasti energiat.